stanford-oval/wikipedia huggingface dataset:
מעולם לא הבטחתי לך גן של ורדים

| --- | --- |

כרזת הסרט
 מבוסס על:  רומן של ג'ואן גרינברג
 בימוי:  אנתוני פייג'
 הופק בידי:  רוג'ר קורמן
 תסריט:  גאווין למברט, לואיס ג'ון קרלינו
 עריכה:  טל שובל
 שחקנים ראשיים:  קת'לין קווינלן ביבי אנדרסון סוזן טיירל
 מוזיקה:  פול צ'יהרה
 צילום:  ברוס לוגן
 מדינה:  ארצות הברית ארצות הברית
 חברה מפיצה:  New World Pictures
 הקרנת בכורה:  14 ביולי 1977
 משך הקרנה:  96 דקות
 שפת הסרט:  אנגלית
 סוגה:  סרט המבוסס על יצירה ספרותית, סרט דרמה, סרט פנטזיה 
 תקציב:  3,000,000 ‏$
 הכנסות:  3,200,000 ‏$
 דף הסרט ב־IMDb
 
מעולם לא הבטחתי לך גן של ורדים (באנגלית: I Never Promised You a Rose Garden) הוא סרט דרמה אמריקאי משנת 1977 בבימויו של אנתוני פייג', עם קת'לין קווינלן וביבי אנדרסון בתפקידים הראשיים.
התסריט מבוסס על ספר בשם זה מאת ג'ואן גרינברג (אנ') בשם העט חנה גרין משנת 1964. הספר מבוסס על חוויותיה האישיות ועובד גם למחזה בשנת 2004.
הספר הוא עדיין רב המכר הידוע ביותר שנכתב על סכיזופרניה מנקודת מבטו של אדם שחווה זאת מבפנים. הספר התפרסם כרומן בדיוני, ורק בהמשך נחשפה המחברת בשמה האמיתי והעידה על כך שהספר מבוסס על חוויותיה מגיל שש עשרה, כאשר אובחנה כסכיזופרנית והייתה מאושפזת בבית חולים, שפעל באוריינטציה פסיכואנליטית. גרינברג טופלה על ידי האנליטיקאית פרידה פרום - רייכמן, שהייתה אחת התאורטיקניות הבולטות בארצות הברית בשנות הארבעים והחמישים בשדה הטיפול בסכיזופרניה. הספר זכה לפופולריות רבה, וכבר באמצע שנות השבעים המכירות עמדו על מיליוני עותקים.
בסרט מופעים דניס קווייד ומל גיבסון בתפקידי קמע כשחקני בייסבול.
הסרט קשה לצפייה ומתאר מחלקה סגורה של נשים פסיכוטיות שמתפרעות, צורחות ומכות ואת האמצעים שננקטים נגדן כמו עטיפת הגוף בסדין וקשירה ברצועות למיטה.
תקציר עלילה

דברה בלייק (קת'לין קווינלן) היא נערה בת 16 שהוריה מביאים אותה לטיפול במוסד פסיכיאטרי בגלל התנהגות מוזרה וניסיון התאבדות על ידי חיתוך ורידי הידיים. ד"ר פריד (ביבי אנדרסון) מתמנית לטפל בה.
דברה נמצאת בתוך עולם פנטזיה שבנתה לעצמה והיא חושבת שהוא אמיתי. היא נמצאת בתוך שבט פראי שנקרא "איריה" ומדברת בשפה "איריאנית" שידועה רק לה. היא רואה את הפראים האלה בכל החדרים והפינות הנסתרות במוסד.
היא מבקשת מהרופאה לשחרר אותה במהירות מהפראים האלה אך ד"ר פריד אומרת לה שזה לא קל וכי "מעולם היא לא הבטיחה לה גן של ורדים". היחסים ביניהם יודעים עליות וירידות ודברה מנסה שוב להתאבד על ידי חיתוך ורידי הידיים.
מבין המאושפזות יש לציין את הלן (סינייה האסו) שצורחת ומכה אותה, שתיהן מחוללות ריב גדול במוסד שבסופו האחים הובס (ריי סנטוני) ומקפרסון (נורמן אלדן) קושרים אותן למיטה.
מיס קורל (סילביה סידני) היא המבוגרת בין המאושפזות ונמצאת בטיפול שנים רבות עם התפרצויות שבסופן קשירה למיטה. היא מלמדת את דברה מתמטיקה בעת שהיא צלולה.
לי (סוזן טיירל) היא החברתית בין המאושפזות והיא פוצחת בשיר עליז וריקוד וזוכה לתשואות המאושפזות.
לבסוף מצליחה ד"ר פריד לשחרר את דברה מעולם הפנטזיות שלה. בסוף הולכות דברה וקלרה (דרלן קרביוטו) לצפות במשחק בייסבול ושני שחקנים (דניס קווייד ומל גיבסון) מסכימים לשתף אותן במשחק.
צוות השחקנים

| שם השחקן/ית | שם הדמות | הערות |
| --- | --- | --- |
| קת'לין קווינלן | דברה בלייק |  |
| ביבי אנדרסון | ד"ר פריד |  |
| סוזן טיירל | לי | מאושפזת |
| דיאן וארסי | סילביה | מאושפזת |
| סילביה סידני | מיס קורל | מאושפזת |
| דרלן קרביוטו | קלרה | מאושפזת |
| סינייה האסו | הלן | מאושפזת |
| רני סנטוני | הובס | אח פסיכיאטרי |
| נורמן אלדן | מקפרסון | אח פסיכיאטרי |
| בן פיאצה | ג'יי בלייק | אבא של דברה |
| לורין גארי | אסתר בלייק | אמא של דברה |
פרסים

גאווין למברט ולואיס ג'ון קרלינו היו מועמדים לפרס אוסקר לתסריט המעובד הטוב ביותר ופרס גילדת הכותבים של ארצות הברית.
מועמדות לפרס גלובוס הזהב לסרט הטוב ביותר - דרמה.
מועמדות לפרס גלובוס הזהב לשחקנית הטובה ביותר - סרט דרמה - קת'לין קווינלן.
פרויקט המכשפה מבלייר

| --- | --- |

 בימוי:  דניאל מייריק   אדוארדו סנצ'ז
 הופק בידי:  רובין קאווי   גרג הייל
 תסריט:  דניאל מייריק   אדוארדו סנצ'ז
 עריכה:  דניאל מייריק   אדוארדו סאנצ'ז
 שחקנים ראשיים:  הת'ר דונהיו   מייקל סי. ויליאמס   ג'ושוע לאונרד
 מוזיקה:  אנטוניו קורה
 צילום:  ניל פרדריקס
 מדינה:  ארצות הברית
 חברת הפקה:  Haxan Films
 חברה מפיצה:  Artisan Entertainment
 שיטת הפצה:  וידאו על פי דרישה 
 הקרנת בכורה:  30 ביולי 1999
 משך הקרנה:  79 דקות
 שפת הסרט:  אנגלית
 סוגה:  סרט אימה, Found Footage, אימה פסיכולוגית, סרט בלשי 
 מקום התרחשות:  מרילנד 
 תקופת התרחשות:  1994 
 תקציב:  $60,000
 הכנסות:  $248,639,099
 הכנסות באתר מוג'ו:   blairwitchproject
 סרט הבא:  ספר של צללים: המכשפה מבלייר 2
 www.blairwitch.com
 דף הסרט ב־IMDb
 
פרויקט המכשפה מבלייר (באנגלית: The Blair Witch Project) הוא סרט אימה עצמאי אמריקאי משנת 1999 שבוים על ידי דניאל מייריק ואדוארדו סאנצ'ז וצולם בסגנון Found Footage. על אף שסרטים בסגנון  Found Footage נעשו קודם לכן, הסרט נחשב לאבטיפוס של סגנון זה.
הסרט זכה לביקורות טובות והרוויח 248 מיליון דולר ברחבי העולם, ובכך הפך לאחד הסרטים העצמאיים המצליחים ביותר בכל הזמנים.
שיווק הסרט

שיווקו של הסרט נעשה בדרכים כמעט מחתרתיות. יוצרי הסרט הצעירים הפיצו אותו בעיקר באינטרנט דרך פורומים וקמפיינים מקוונים. אתר הסרט משך צופים והפרסום של הסרט נעשה ב"רוח צעירה". סטיבן ספילברג ניסה להשתמש בדרכים דומות להפצת סרטו - אינטליגנציה מלאכותית. אך שיטות אלה לא תרמו להפצת הסרט.
קריאה להפקת גרסה מורחבת

בספטמבר 2016 קרא אדוארדו סאנצ'ז למעריצי "המכשפה מבלייר" לחתום על עצומה רשמית שתוגש לחברת Lionsgate בקריאה להפיק גרסה מורחבת לסרט. לדבריו, נעשו מעל 19 שעות צילומים שמהם נערכה הגרסה שהופצה בשנת 1999. סאנצ'ז הוסיף שאם החברה תיענה לאתגר, הוא ישמח להפיק את הגרסה המורחבת. עצומה כזו נערכה והוחתמה על ידי אתר האינטרנט Found Footage Critic.
עיבוד לטלוויזיה

באוקטובר 2017 הצהיר סאנצ'ז על כוונתו לעבד את הסרט לסדרת טלוויזיה. בתגובה, אמר הבמאי השני, דניאל מייריק, שלא ידוע לו על כך. אולם בפברואר 2018 נודע שחברת Lionsgate שוקדת על פיתוח סדרת טלוויזיה המבוססת על הסרט, ובאפריל אותה שנה הודיעה חברת Studio L שהעבודה על הסדרה כבר החלה. חברת Studio L היא חברה בת של Lionsgate, המתמקדת בהפצת סרטים באורך מלא וסדרות לטלוויזיה ולהזרמת מדיה.
הערות שוליים

↑  Cooper, Brock, The Evolution of Found Footage Films, Doddle News, ‏12.10,2012
↑  "The Blair Witch Project". Box Office Mojo.com. 2006-01-01. נבדק ב-2006-07-28.‏
↑  Lionsgate הוא שמה הנוכחי של חברת Artisan שהפיצה את הסרט ב-1999.
↑  "[UPDATE] Blair Witch Project Director Seeks Fan Support for Petition to Lionsgate - Found Footage Critic". Found Footage Critic (באנגלית אמריקאית). נבדק ב-2018-09-19.
↑  Interview: Oren Peli and Eduardo Sanchez Discuss Their Films & Careers, Found Footage Critic, ‏5.9.2016
↑  Trace William Cowen, 'Blair Witch Project' Director Tells Fans to Petition Lionsgate for an Extended Cut, Comlex, ‏6.9.2016
↑  Want a Blair Witch Project Extended Cut? Sign the Petition!, iHorror, ‏6.6.2016
↑  Barton, Steve, *UPDATE* The Blair Witch Project to Continue on the Small Screen, Dread Central, ‏30.10.2017
↑  "74 - Podcast of Horror II: The Blair Witch Project". Diminishing Returns (באנגלית אמריקאית). נבדק ב-2018-05-17.
↑  Fitzpatrick, Kevin, Hide the Twigs, A 'Blair Witch' TV Series Is In Developmant, ScreenCrush, ‏22.2.2018
↑  Doupe', Tyler, A Small Screen Blair Witch Project Series is in the Works at LionsGate!, FoundFootageCritic, ‏20.4.2018
חוש"ן - חינוך ושינוי

| --- | --- |
לוגו הארגון
 פעילות:  ארגון חינוך לסובלנות על רקע נטייה מינית וזהות מגדרית.
 התאגדות:  חברה לתועלת הציבור מאז 2004
 מדינה:  ישראל
 מטה הארגון:  הצפירה 18, תל אביב
 מייסדים:  יואב ארד
 יושב ראש:  יעל גרינשפן, ליאור הדס
 מנכ"ל:  מור נהרי
 תקופת הפעילות:  2004–הווה (כ־21 שנים)
 www.hoshen.org
 
חוש"ן - חינוך ושינוי הוא מרכז החינוך וההסברה של הקהילה הגאה בישראל, הפועל בנושאים של נטייה מינית וזהות מגדרית.
חושן הוא ארגון ארצי, המושתת על פעילות של כ-250 מתנדבי ומתנדבות הארגון. מטרותיו הן שינוי עמדות שליליות כלפי להט"בים ויצירת סביבה בטוחה ופתוחה כלפי מיעוטים מיניים ומגדריים.
כמו כן הארגון פועל לפיתוח מודעות ומתן כלים לצוותים חינוכיים ועובדים מקצועיים שונים, על ידי העמקת הידע התאורטי והמקצועי בנושא נטייה מינית וזהות מגדרית.
פעילות חושן זוכה לתמיכת משרד החינוך ולהכרה רשמית של השירות הפסיכולוגי הייעוצי (שפ"י) של המשרד. החל משנת 2017 מתוקצבת פעילותו על ידי משרד החינוך.
בשנת 2016 זכה הארגון בפרס יושב-ראש הכנסת לאיכות החיים. בשנת 2021 זכה הארגון באות הנשיא למתנדב.
היסטוריה

בשנת 1976 הקים דוקטור משה דב את שירות ההרצאות של "האגודה לשמירת זכויות הפרט" (המוכרת בשמה "האגודה למען הלהט"ב"). באותה תקופה היו כתריסר מתנדבי הפרויקט נוסעים ברחבי הארץ ומעבירים חוגי בית בנושא הקהילה הלהט"בית. לאורך שנות ה-80 וה-90 התמקדו ההרצאות בעיקר בקיבוצים. בשנת 2001 עבר שירות ההרצאות ארגון מחדש, ובסופו הפך לזרוע ההסברה של האגודה בשם "חושן - חינוך ושינוי". ביולי 2004 התאגד חושן כחברה לתועלת הציבור והפך לארגון עצמאי.
מבנה ארגוני

חושן הוא ארגון מתנדבים הרשום כחברה לתועלת הציבור (מוסד ללא כוונת רווח). מתנדבי הארגון בוחרים בכל שנה את דירקטוריון הארגון, האחראי על קביעת מדיניות הארגון ופיקוח על ביצועה. במקביל לדירקטוריון פועל צוות רכזים האחראי על ניהול הארגון ברמה השוטפת. הפעולות החינוכיות של חושן מועברות על ידי מערך של כ-250 מתנדבים ומתנדבות.
פעילות חינוכית

האופן העיקרי בו פועל הארגון היא בהעברת הרצאות וסדנאות. רוב הסדנאות מתקיימות במסגרת של מערכת החינוך, לתלמידים, ולצוותי חינוך החל מגיל הגן ועד התיכון. הפעילות העיקרית לחיזוק ההיכרות עם הקהילה היא פעילות "הסיפור האישי". בפעילות זו, שמעבירים מתנדבי ומתנדבות הארגון, נחשף הקהל לתהליך האישי של גיבוש הנטייה המינית והזהות המגדרית ולהתמודדויות הכרוכות בו.
בנוסף כוללת כל פעילות שלב של שאלות ותשובות, ומתן הזדמנות לקהל להביע את דעתו בצורה פתוחה וגלויה.
הפעילות יכולה לכלול יחידות נוספות בהתאם לקהל היעד.
פעילות לצוותים חינוכיים כוללת בנוסף גם הרצאה תאורטית בנושא נטייה מינית וזהות מגדרית, ומתן כלים מקצועיים להפיכת המרחב החינוכי למוגן ובטוח עבור ילדים ובני נוער להט"בים ועבור משפחות להט"ביות וילדיהן.
פעילות לחניכי קורסים פיקודים בצה"ל כוללת סקירה של יחס הצבא ללהט"ב ופקודות הצבא כיום.
הפעילות בבית הספר לקצינים של צה"ל, שגובשה בשיתוף פעולה עם גורמי החינוך והמפקדים בבה"ד, כוללת סימולציות למצבים עימם מתמודד קצין המפקד על חיילים להט"בים: נושאי ת"ש של חיילים שיצאו מהארון, שילוב של הפקוד ביחידה והתמודדות עם דעות קדומות מהסביבה, והצורך לשמור על פרטיות החייל הלהט"ב מול הסביבה ומשפחתו.
הארגון מקיים מגוון רחב של פעילויות חינוכיות, סדנאות והרצאות עיוניות בנושא נטייה מינית וזהות מגדרית, לקהלי יעד בהם:
תלמידי כיתות ז-י"ב.
סגל מורים ויועצות חינוכיות בבתי ספר על-יסודיים.
פעילות חוש״ן במצעד הגאווהסגל מורים בבתי ספר יסודיים.
צוות מקצועי בגנים.
פסיכולוגים ואנשי טיפול.
השירות הפסיכולוגי הייעוצי (שפ"י) של משרד החינוך.
יחידות במשטרת ישראל ובמשמר הגבול.
גורמים שונים בצה"ל.
קורסי הקצינים במשטרה ובבית הספר לקצינים של צה"ל.
סטודנטים לעבודה סוציאלית, רפואה, פסיכולוגיה ונותני שירותים פסיכולוגיים ורפואיים.
בארגון חברים אנשי מקצוע המרצים על נושאים הקשורים בתחומם.
מרכז ידע

התחזקותו של הארגון בתחום החינוך וההדרכה, והצורך לייצר מערכי הדרכה ולהביא מידע אמין בפני הקהלים המשתתפים בפעילויות, הפכו את הארגון למרכז ידע בנושא להט"ב והחל משנת 2008 החל הארגון ליזום מחקרים בנושא להט"ב ואף לנקוט עמדה מול גופים מקצועיים העוסקים בנושאי להט"ב.
בשנת 2008 יזם הארגון יחד עם חוקרים מהפקולטה לרפואה באוניברסיטת בן-גוריון, סקר בריאות ארצי בקהילה הגאה. מטרת הסקר שמומן על ידי המכון הלאומי לחקר שרותי הבריאות של משרד הבריאות, הייתה לבחון את המענה שנותנת מערכת הבריאות לצרכים של אנשים להט"בים ולזהות מחסומים העומדים בפני להט"בים בבואם לקבל ייעוץ ושירות רפואי בהשוואה להטרוסקסואלים.
מחקר שערכו אנשי הארגון ב-2010 בחן את הגילים שבהם מבחינים להט"בים בנטייתם המינית השונה, תקופות הסתרת הנטייה והתהליכים שהם עוברים עד ליציאתם מהארון.
בשנת 2011 החליט הארגון מתוקף היותו מרכז ידע בנושא להט"ב, לבקש לעמוד מול הוועדה הציבורית לבחינת הסדרה חקיקתית של נושא הפריון וההולדה בישראל, ולהעלות את הצורך בהרחבת הסדר הפונדקאות לגברים הומואים, יחידים וזוגות, ולהכרה בהורות של ילדים לאבות ישראלים שנולדו מחוץ לישראל בהליך פונדקאות. לעמדת הארגון הצטרף ארגון הלהט"ב הדתי חברותא.
בנוסף, מפיץ הארגון חומרי הסברה והדרכה לציבור הרחב, מערכי שיעור והצעות לפעילות לצוותים חינוכיים בחינוך הפורמלי והבלתי פורמלי ועוד.
מקורות מימון

חושן הוא ארגון המבוסס ברובו על עבודת התנדבות, גם ברמת מעבירי הפעילויות וגם ברמת רכזי הצוותים. חושן גובה תשלום על הפעילויות החינוכיות שהוא מעביר, ותשלום זה מהווה את המקור העיקרי של תקציבו. בשנת 2017 נפתחה תקנה תקציבית ייחודיות לפעילויות בנושא נטייה מינית וזהות מגדרית במשרד החינוך, שמתקצבת את פעילות הארגון עבור בתי הספר ומוסדות החינוך המוכרים. בנוסף, מגייס הארגון תרומות מקרנות ומתורמים פרטיים בישראל ומחוצה לה. החל מיולי 2007, הארגון זוכה לתמיכה כלכלית של עיריית תל אביב. הארגון מתנהל בצורה שקופה מבחינה תקציבית, וניתן למצוא את הדוחות הכספיים שלו ופירוט התרומות באתר הארגון ובאתר משרד המשפטים.
הערות שוליים

↑  נשיא המדינה העניק לארגון חוש'ן את אות הנשיא להתנדבות לשנת 2021, באתר wdg.co.il, ‏2021-07-04
↑  איתי גל, מש' הבריאות בודק: הומואים ולסביות חולים יותר?, באתר ynet, 4 באוגוסט 2010
↑  אילן ליאור, החד-מיניים יוצאים מהארון מוקדם ומחפשים זוגיות, באתר הארץ, 7 בינואר 2011
↑  הוועדה הציבורית לבחינת הסדרה חקיקתית של נושא הפריון וההולדה בישראל  באתר משרד הבריאות, ינואר 2011
↑  דף עמדה של חושן בנושא פונדקאות אליו הצטרף גם ארגון חברותא, באתר חברותא, 12 באפריל 2011
| להט"ב בישראל |
| --- | --- | --- |
| היסטוריה | בג"ץ אל-על נגד דנילוביץ (1994) • בג"ץ ירוס-חקק נגד מנכ"ל משרד הבריאות (1997) • בג"ץ קלפים פתוחים (1997) • פסק דין ירוס-חקק נגד היועץ המשפטי לממשלה (2005) • בג"ץ יוסי בן-ארי נגד מנהל מינהל האוכלוסין במשרד הפנים (2006) • הרצח בברנוער (2009) • הרצח במצעד הגאווה בירושלים (2015) • בג"ץ ארד-פנקס נגד הוועדה לאישור הסכמים לנשיאת עוברים (2017) • מחאת הלהט"ב (2018) • בג"ץ שי גורטלר נגד שר הרווחה (2023) • מצעד הבהמות |  |
| מעמד אישי וחברתי | זכויות להט"ב בישראל • שירות במערכת הביטחון • נישואים של זוגות מאותו המין • פונדקאות •  הומופוביה |  |
| תרבות | מצעדי גאווה (אילת, חיפה, ירושלים, תל אביב) • TLVFest • טקס פרסי הנוער הגאה "איגי LOVE" • לסבית קטלנית |  |
| ארגונים ומוסדות | אגודת הלהט"ב • האחווה הסטודנטיאלית הגאה • איגי • אל"ף • אסוואת • בית גאה בבאר שבע • בית דרור • הבית הפתוח • בת קול • הו"ד • חברותא • חוש"ן • טרנסיות ישראל • יש עם מי לדבר • כביסה שחורה • כמוך • מעברים • סגול • העשירון האחר • הפורום החיפאי • פרויקט גילה • הצבעים שלנו • הקבוצה הירושלמית • קל"ף • שב"ל • שישה צבעים • תהל"ה • רבני קשת • בלה דואגת • פיות רדיקליות • קהילת "בשלה" • אלקאוס • A Wider Bridge |  |
| מקומות | המרכז הגאה • יער הגאווה • תיאטרון הקהילה הגאה • גן העצמאות (ירושלים) • גן העצמאות (תל אביב) • האנדרטה לזכר ההומואים והלסביות שנרדפו בשואה • הברנוער • וידאו פאב |  |
| תקשורת | מגעים • GoGay • WDG • נתיב נוסף • קל"ף חזק • העיר בוורוד • הזמן הוורוד • פנדורה |  |
| ראו גם | פעילים למען זכויות להט"ב • להט"ב ויהדות |  |
לקטגוריה • לפורטל
אנשי מרכז חוש"ן במצעד הגאווה בחיפה ביוני 2014 ברחבת הכניסה לבניין עיריית חיפה
פעילות חוש״ן בבית ספר
דוכן תרומות של פעילי הארגון במהלך מצעד הגאווה בתל אביב בשנת 2014
ג'ייסון אלכסנדר

| --- | --- |

ג'ייסון אלכסנדר, 2009
 לידה:  23 בספטמבר 1959 (בן 65) ניוארק, ניו ג'רזי
 שם לידה:  Jay Scott Greenspan 
 מדינה:  ארצות הברית 
 תקופת הפעילות:  מ-1981 
 מקום לימודים:  אוניברסיטת בוסטון  המכללה לאומנות יפה של אוניברסיטת בוסטון  Livingston High School 
 מספר צאצאים:  2 
 פרסים והוקרה:  פרס טוני לשחקן הטוב ביותר במחזמר (1989)  פרס דרמה דסק לשחקן הטוב ביותר במחזמר 
 פרופיל ב-IMDb
 
ג'ייסון אלכסנדר (באנגלית: Jason Alexander; עם לידתו ניתן לו השם ג'יי סקוט גרינספן; נולד ב-23 בספטמבר 1959) הוא שחקן טלוויזיה, קולנוע ומחזות זמר ובמאי קולנוע יהודי-אמריקאי, שנודע בעיקר בזכות תפקידו כג'ורג' קוסטנזה בסדרת הטלוויזיה המצליחה סיינפלד.
ביוגרפיה > תחילת הדרך

אלכסנדר נולד בניוארק שבניו ג'רזי לג'וש ולרות גרינספן. יש לו אחות למחצה בשם קרן, ואח למחצה בשם מייקל.
בשנת 1977 סיים אלכסנדר את לימודיו בבית הספר התיכון "ליווינגסטון", אשר בליווינגסטון ניו ג'רזי.
הוא למד באוניברסיטת בוסטון, אך עזב את הלימודים בקיץ לפני שנתו האחרונה מכיוון שמצא עבודה בניו יורק. מאוחר יותר הוענק לו תואר כבוד. בספטמבר 2006, בריאיון ל-Access Hollywood, הוא ציין את רוברט לאמפף כמורה האהוב עליו, וכזה שהשפיע עליו ביותר ועודד אותו לפתח את קריירת המשחק שלו.
ביוגרפיה > קריירה > תיאטרון

אלכסנדר החל את קריירת המשחק שלו על במות ניו יורק ונחשב לזמר מיומן. בברודוויי, הוא הופיע במחזמר "מתגלגלים" מאת סטיבן זונדהיים, במחזמר The Rink, במחזה Broadway Bound של ניל סיימון, ב-Accomplice ובברודוויי של ג'רום רובינס, עבורו זכה בפרס טוני לשנת 1989 לשחקן הטוב ביותר במחזות זמר. טרם הצטרפותו לצוות "סיינפלד" הופיע אלכסנדר בתפקיד משנה כעוה"ד הנבל בסרט "אישה יפה" בכיכובם של ריצ'רד גיר וג'ולייה רוברטס.
הוא חזר לבמה בשנת 2003 בהפקה המוצלחת "המפיקים" של מל ברוקס, שנעשתה בלוס אנג'לס. לאחר מכן הופיע במחזות ובמחזות זמר נוספים, וגם בקומדיית מצבים קצרת-ימים ב-CBS.
אלכסנדר מוסיף להשתתף במופעי במה, כולל בחגיגת יום ההולדת שערכה ברברה סטרייסנד לסטיבן זונדהיים בהוליווד.
לאחרונה התמנה אלכסנדר למנהל האמנותי של ה-"Reprise Broadway's Best" בלוס אנג'לס, שם הוא ביים בעבר את "יום ראשון בפארק עם ג'ורג'". הוא עתיד לביים את החידוש הצפוי ל"Damn Yankees" ב-"Reprise" ומבטיח גרסה כמוה לא נראתה.
ביוגרפיה > קריירה > טלוויזיה וקולנוע

לפני שפרץ לתודעת המיינסטרים, שיחק אלכסנדר במספר סדרות טלוויזיה וסרטי קולנוע, ביניהם בדרמה האירוטית "כשגבר אוהב אשה" ובמיני-סדרה "בן מועדף" (1988), של רשת NBC שעלתה לשידור באותו שבוע של הבחירות לנשיאות ארצות הברית 1988. אלכסנדר ידוע במיוחד בזכות תפקידו הקבוע בקומדיית המצבים עטורת הפרסים סיינפלד, שבה גילם את דמותו הנוירוטית וחסרת הכבוד של ג'ורג' קוסטנזה, חברו הטוב ביותר של ג'רי סיינפלד. במקביל לחובותיו ב"סיינפלד", אלכסנדר דיבב את הדמות המובילה בסדרת הפולחן המונפשת "דאקמן" (Duckman), ששודרה בין השנים 1994–1997. אלכסנדר דיבב גם את קאטברט, המנהל המנוול ממחלקת משאבי אנוש, בסדרה המונפשת קצרת המועד דילברט, שהתבססה על הקומיקס הפופולרי באותו שם. הוא כיכב בתפקיד הראשי בסרט הקולנוע אהבה! אומץ! חמלה!, והופיע בעונות השנייה והשביעית של הסדרה "תרגיע", בה שיחק את עצמו.
ג'ייסון אלכסנדר נטל חלק גם בסדרת הטלוויזיה דינוזאורים, כדמות בשם Al (Sexual) Harass. הדמות הייתה מדברת בדרך כלל על הטרדה מינית בעבודה.
בשנת 1995 ביים את סרטו הראשון "לטוב או לרע", בו גם שיחק בתפקיד הראשי לצדם של ג'יימס וודס, ג'ו מנטניה, רוב ריינר והיילי ג'ואל אוסמנט.
בשנת 1997 גילם את ליונל, עוזרו של הנסיך כריסטופר, בסרט "סינדרלה" ששודר במסגרת התוכנית "עולמו המופלא של דיסני".
למרות קריירה מוצלחת יחסית בסרטים ובתיאטרון, אלכסנדר לא הצליח לשחזר את תהילתו מ"סיינפלד" על המסך הקטן. בשנת 2001 הוא הצליח לחזור לשעת השיא בטלוויזיה בקומדיית המצבים Bob Patterson, שבוטלה אחרי 5 פרקים.
באלבום הפסקול Family Guy: Live in Vegas, שר אלכסנדר בית מתוך השיר "All Cartoons are Fuckin' Dicks".
לאלכסנדר מיוחס טביעת הביטוי "asshat" בפליטת פה ידועה מהמופע "Seinfeld" [דרוש מקור].
הוא הופיע בסדרה חברים בפרק שנקרא "הפרק שבו רוזיטה מתה".
אלכסנדר הופיע בסדרה מסע בין כוכבים: וויאג'ר בפרק Think Tank, בו הוא מגלם חייזר גאון בשם קוּרוׁס המנסה להביא את הדמות שבע מתשע לספינתו.
בשנת 2002 הוא הופיע בפרק הראשון מתוך ניסיון החידוש קצר-הימים של אזור הדמדומים, שם שיחק את המוות.
בשנים 2004–2005, כיכב אלכסנדר בסיטקום של CBS "תשתקו ותקשיבו" בה הוא גילם את דמותו של טוני קליינמן, מנחה תוכנית אירוח ספורטיבית. הסדרה שודרה בישראל בהערוץ הראשון וזו בוטלה לאחר עונה אחת בלבד.
הוא הופיע בשנת 2005 בפרק של הסדרה מונק - "מר מונק והבלש השני" בו גילם את יריבו של מונק, מארטי אילז.
ב-26 ביוני 2006 בתוכנית האירוח של ג'ימי קימל, הדגים אלכסנדר מספר טכניקות להגנה עצמית. הוא היה גם המארח בחגיגות 4 ביולי (יום העצמאות האמריקאי) 2006, של ה-PBS בוושינגטון הבירה, שם הוא שר, רקד ותופף בתופים. באותה שנה כיכב בתפקיד הראשי בסרט הקומדיה "איך להשיג דייט בקווינס".
אלכסנדר הופיע פעמיים בתוכנית הפוקר לידוענים Bravo's Celebrity Poker Showdown וזכה בשולחן האחרון בעונה השמינית. הוא זכה בסכום של חצי מיליון דולר עבור ארגוני צדקה.
ב-6 באוגוסט 2006, אלכסנדר חתם על חוזה לגלם דמות קבועה בסדרה "כולם שונאים את כריס" עד 2007.
בשנת 2015 ו-2016 שיחק בסיטקום "הכריש" (The Grinder) של רשת FOX, בכיכובו של רוב לאו. בשנת 2018 התארח בסדרה הקומית "שלדון הצעיר".
בשנת 2020 שיחק בסרט הקומדיה המקסיקני "My Boyfriend's Meds".
בשנת 2024 שיחק בסדרה הקומית המקסיקנית "Y llegaron de noche" בתור מפיק הסרטים היהודי-אמריקאי קארל למל.
בשנת 2025 שיחק בסרט המדע בדיוני וההרפתקאות "שלב החשמל" (אנ') שהופק עבור נטפליקס, ואת הסרט ביימו האחים רוסו על פי תסריט מאת כריסטופר מרקוס וסטיבן מק'פילי והוא מבוסס על הרומן באותו שם מאת סיימון סטאלנהאג.
חיים אישיים

אלכסנדר נשוי לדיאנה א. טייטל מאז 31 במאי 1981. לזוג יש שני ילדים, גבריאל (נולד במאי 1992) ונח (נולד בפברואר 1996). אלכסנדר תומך פעיל של תנועת קול אחד, וביקר מספר פעמים בישראל כדי לקדם את מטרות התנועה.
הלחימה ברצועת עזה במלחמת חרבות ברזל

חיילים עוברים במעבר ארז במלחמת חרבות ברזל אל עבר שטחי צפון רצועת עזה

הלחימה ברצועת עזה במלחמת חרבות ברזל היא הלחימה בזירה המרכזית במלחמת חרבות ברזל, עליה הכריזה מדינת ישראל בעקבות טבח שבעה באוקטובר שבוצעה על ידי ארגוני הטרור מרצועת עזה בהובלת חמאס, ארגון טרור אסלאמיסטי-סוני פלסטיני, ב-7 באוקטובר 2023, שמחת תורה, כ"ב בתשרי ה'תשפ"ד.
השלב הראשון של פעילות צה"ל ברצועת עזה, שהחל ב־7 באוקטובר, הסתיים ב־27 באוקטובר וכלל הריגה של כ-1,500 מחבלים בשטח ישראל, טיהור עורף ישראל ממחבלים, יצירת יציבות בקו הגבול והתקפה מהאוויר ומהקרקע של יעדי טרור ברצועת עזה. השלב השני היה תמרון קרקעי בשילוב אש מהאוויר, מהקרקע ומהים. השלב השני הסתיים רשמית ב-7 בינואר 2024, והשלב השלישי כלל מעבר מפשיטות של אוגדות לפשיטות חטיבתיות ממוקדות בצפון הרצועה והמשך הלחימה בדרום ומרכז הרצועה. נקבע כי השלב השלישי צפוי לכלול את סיום התמרון הקרקעי, צמצום כוחות, שחרור אנשי מילואים ומעבר לפשיטות ממוקדות. נוסף לכך, הוחלט שתוקם מעין רצועת ביטחון ברצועת עזה.
ב-29 בדצמבר 2023, על רקע הלחימה בעזה, דרום אפריקה הגישה תביעה נגד ישראל לבית הדין הבין-לאומי לצדק (ICJ) בגין רצח עם. ב-21 בנובמבר 2024 בית הדין הפלילי הבין-לאומי (ICC) הודיע כי הוציא צווי מעצר נגד ראש הממשלה בנימין נתניהו ושר הביטחון לשעבר יואב גלנט בגין פשעי מלחמה ופשעים נגד האנושות. בתגובה, נשיא ארצות הברית דונלד טראמפ חתם על צו נשיאותי המטיל עיצומים על בית הדין.
חיילי צה"ל ב־7 באוקטובר
זרועות הלחימה > תקיפות מהאוויר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. התיאור הנוכחי קצר ביותר, ורחוק מלתאר את היקף הפעילות.
מאז היום הראשון לפרוץ המלחמה, ולאורך כל ימי הלחימה, ביצע חיל האוויר אלפי תקיפות בשטח רצועת עזה, שכללו הפצצה אסטרטגית, תקיפות אוויריות וסיכולים ממוקדים, תקיפת חוליות טרור ושיגור רקטות וטילי נ"ט. ביום הראשון ללחימה חיל האוויר השתתף גם בבלימת המחבלים שחדרו לישראל, בעיקר באמצעות מסוקי קרב וכטב"מים.
במהלך הלחימה צה"ל הרג אלפי מחבלים ובהם מפקדים של ארגון חמאס, שעסקו בפעילות טרור, בהם מג"דים ואחראיים על הכוח הימי, האווירי והיבשתי.
במלחמה קיים שיתוף פעולה בין כוחות האוויר והיבשה, המתבטא בהכוונת אש ישירה בין הזרועות השונות אל מול אויב. מפקדי זרוע האוויר והחלל וזרוע היבשה, האלופים תמיר ידעי ותומר בר מקדמים שיתוף פעולה זה, ואף ביצעו פעולות יחד כטיסה מעל הכוחות הלוחמים ותקשורת איתם מהאוויר.